શિન્ડલરની ચાલની આ એક ખાસિયત હતી, એમોન ઓસ્કર વચ્ચે રમાયેલી બ્લેકજેકની રમત અહીં ખૂલીને બહાર આવી હતી. બ્રિનિલિટ્ઝના એક-એક કેદીની જિંદગી જોખમમાં હતી! હર્ષ ક્રિશર, કેદી નંબર ૬૮૮૨૧, ૪૧ વર્ષના ઓટો મિકૅનિકથી લઈને, જારુમ કૈફ, કેદી નંબર ૭૭૧૯૬, સત્યાવીસ વર્ષના મજૂર અને ગોલેઝોવના ડબ્બામાંથી બચી જનાર કેદી! અને કેદી નંબર ૭૬૨૦૧ ઓગણત્રીસ વર્ષની મેટલવર્કર બર્તા આફ્ટરગટથી લઈને કેદી નંબર ૭૬૫૦૦, છત્રીસ વર્ષની જેન્તા ઝ્વેત્સેન્સ્ટિએલ સુધીની બ્રિનિલિટ્ઝની એક-એક સ્ત્રીનો તેમાં સમાવેશ થતો હતો!